تورکیه، جمهورباشقانی رجب طیب اردوغانین حرم شریف‌دکی سون گلیشمه‌لر حاقیندا ایفاده ائتدیگی مسئله‌لره دایر اولا‌راق، ایسراییل خاریجی ایشلر باخانلیغی سؤزچوسو طرفین‌دن ائدیلن حدینی بیلمز آچیقلامانی قینادی.
خاریجی ایشلر باخانلیغی سؤزچوسو حسین موفتواوغلو، ایسراییل خاریجی ایشلر باخانلیغی سؤزجوسونون تورکیه ایله ایلگیلی ایفاده‌لری حاقین‌داکی بیر سوالا جاواب اولا‌راق دانیشدی.
"سایین جمهورباشقانیمیزین حرم شریف‌دکی گلیشمه‌لر حاقیندا ایفاده ائتدیک‌لری مسئله‌لره دایر اولا‌راق ایسراییل خاریجی ایشلر باخانلیغی سؤزچوسو طرفین‌دن ائدیلن حدینی بیلمز آچیقلامانی قیناییریق" دئین موفتواوغلو،
"عثمانلی دؤورونده فلسطینده فرق‌لی دین‌لره و مذهب‌لره منسوب جماعت‌لر عصرلرجه باریش ایچینده بیرلیکده یاشامیش و عبادت‌لرینی آزاد شکیلده یئرینه یئتیرمیش‌دیر. بو باغلامدا، عثمانلی دؤورونده سرگیلنن بنزرسیز خوش‌گؤرونو ان یاخشی یهودی‌لرین بیلمه‌سی و تقدیر ائتمه‌سی گؤزلنیلیر. بو گون ده تورکیه جمهوریتینده یهودی‌لرین اینانج و عبادت آزادلیق‌لاری دؤولتیمیزین ضمانتی آلتیندا‌دیر" دئدی.
مسلمان‌لار اوچون ان قوتسال اوچونجو مکان اولان مسجید اقصی‌نین، اسلام عالمی‌نین ان اؤنجه‌لیک‌لی قونولاری‌نین باشیندا یئر آلدیغینی بیلدیرن موفتواوغلو،
"دوغو قدس، اردن چایینین باتی ساحلی و غزه‌ده داوام ائدن ایسراییل ایشغا‌لی 50.جی ایلینی دولدورموشکن دوغو قدسون ایشغال آلتیندا اولدوغو گئرچیینی اؤرت باس‌دیر ائتمه‌یه چالیشمانین بؤلگه‌ده باریش و ثابیتلیگین تامین ائدیلمه‌سینه و فلسطین-ایسراییل مناقیشه‌سی‌نین حل ائدیلمه‌سینه فایداسی اولمایاجاغی آچیق‌دیر. ایسراییله دوشن مسئولیت، درحال خوش‌گؤرونو حاکم قیلیب، حرم شریفده اسکی دوروما دؤنمک و عبادت آزادلیغی‌نین اؤنون‌دکی مانع‌لری تامامیله قالدیرماق‌دیر" دئیه دانیشدی.
